open-index/open-wikipedia-markdown huggingface dataset:
János György Hoffinger

**HOFFINGER János György** [hoffinger janoŝ djordj] estis hungara kuracisto naskiĝinta en Braŝovo la 9-an de julio 1756 kaj mortinta en Vieno en 1792.

## Kariero
Hoffinger diplomitiĝis en 1780 en Vieno. Li laboris en Zalatna, Oravicabánya, poste en Selmecbánya li estis minad-ĉambra ĉefkuracisto. Tie li priskribis la malsanojn de tieaj ministoj.

## Verkoj
**Vermischte medicinische Schriften* (Wien, 1791).
## Fonto
*Magyar Életrajzi Lexikon

Hoffinger, J. Gy.
Kategorio:Transilvaniaj hungaroj
Nord-kaliforniaj marbordaj arbaroj

La **nord-kaliforniaj marbordaj arbaroj** estas tersupraĵa ekoregiono el la okcident-nordamerika ekoprovinco de la nearktisa ekozono laŭ la tipologio de la Monda Natur-Fonduso (WWF). Biome ĝi apartenas al mezvarmaj koniferarbaroj de marborda Norda Kalifornio, Usono. Botanike tiuj arbaroj situas en la Rokmontara Flaŭra Regiono. Kune kun kelkaj aliaj ekoregionoj, la nord-kaliforniaj marbordaj arbaroj konstituas la "pacifikajn moderajn pluvarbarojn", tutmondaj 200-unuon.

## Priskribo 
La ekoregiono apudas Pacifikan Oceanon, kaj estas humidigita vintre per la pacifik-oceanaj ŝtormoj, kaj somere per la marbordaj nebuloj. La ekoregiono kovras 13 300 km2, etendiĝante ekde Kantono Del Norte je la kalifornia-oregona limo suden ĝis Kantono Santa Cruz. Iuj partoj de Montaro Santa Lucia en Kantono Monterey havas arbojn asociataj kun tiu ekoregiono. Tiu ĉi malofte etendiĝas pli ol 65 km landinternen ekde la marbordo. Ĝi estas parto de la Pacifikaj moderaj pluvarbaroj, kiuj etendiĝas laŭlonge de la pacifika marbordo ĝis Insulo Kodiak en Alasko.

## Flaŭro 
La ekoregiono estas karakterizita de sekvojo *( Sequoia sempervirens )*; sekvojaroj alternas kun pluraj aliaj plantaj komunumoj, inkluzive nord-marbordaj herbejoj kaj nord-marbordaj arbustaroj tuj apude de la marborda zono kaj sur monteto-pintoj, miksa ĉiamverda arbaro de marborda duglaso *(Pseudotsuga menziesii* var. *menziesii)*, densflora litokarpo *( Lithocarpus densiflorus )*, Menzies-arbuto *( Arbutus menziesii )*, kaj *Umbellularia californica* (laŭracoj) sur pli seka deklivaro, kaj enklavoj de pinaroj de episkopo-pino *(Pinus muricata)* kaj de tuber-strobila pino *(Pinus attenuata)*.

Iuj el la plej maloftaj arbaroj kiuj troviĝas en la marborda regiono estas la ponderosa-pinaroj de la Marbordaj Montaroj; ekzemplo de tiuj troviĝas en la baseno de Carbonera Creek de Kantono Santa Cruz, Kalifornio.

## Faŭno 
La ekoregiono gastigas 232 birdospeciojn kaj 77 mamulspeciojn
.

## Vidu ankaŭ 
* Ekologia klasifiko de la tersupraĵoj
* Konservada stato de ekoregiono
* Riversupra arbaro

## Referencoj 
## Eksteraj ligiloj 
*  Ekoregiono NA0519 : Nord-kaliforniaj marbordaj arbaroj (WWF)
*  Nord-kaliforniaj marbordaj arbaroj (*WWF-Wildworld*)
*  Nord-kaliforniaj marbordaj arbaroj (*Wildworld*) - Nacia Geografia Societo
*  Nord-kaliforniaj marbordaj arbaroj (*The Encyclopedia of Earth*)
*  Nord-kaliforniaj marbordaj arbaroj (*Bioimages*)
*  Nord-kaliforniaj marbordaj arbaroj (*Globalspecies*) 
*  Situo de la ekoregiono : tajpu *Northern California coastal forests* 
*  Tutmondaj 200; numero 72 : Pacifikaj moderaj pluvarbaroj (WWF) 
*  Fonduso pri la Sekvojaroj
*  Koniferoj de Nordokcidenta Kalifornio

Kategorio:Nearktisaj ekoregionoj
Kategorio:Mezvarmaj koniferarbaroj
Kategorio:Global 200
Kategorio:Arbaroj de Usono
Kategorio:Geografio de Kalifornio
Monda Akademio de Sciencoj

La **Monda Akademio de Sciencoj** (, ankaŭ **TWAS**, tiel nomata pro la siglo de la antaŭa nomo  **Akademio de Sciencoj Triamonda** () kaj nun oficiale konata kiel **TWAS, la akademio de sciencoj por la evoluiĝanta mondo**, estas merito-bazita scienca akademio unuiganta 1 000 sciencistojn en ĉ. 70 landoj.

Ĝia ĉefa celo estas antaŭenigi sciencan kapablon kaj plejbonecon por daŭrigebla evoluado en evolulandoj. Ĝia sidejo troviĝas en la sidejo de la Internacia Centro Abdus Salam por Teoria Fiziko (ICTP) en Triesto, Italio.

TWAS estis fondita en 1983 sub la gvido de la lasta Nobelpremiito Abdus Salam de Pakistano, de grupo de distingindaj sciencistoj kiuj estis determinitaj fari ion pri la malĝoja stato de scienca esploro en evolulandoj.

La organizo estas ĉefe financita de Unesko. La organizo okazigas internaciajn konferencojn, donas esplorajn stipendiojn kaj diversajn premiojn. La prezidanto de la organizo ekde 2018 estas la sudana reprezento, matematikisto Mohamed H.A. Hassan. Ekde 1985, la organizo donis jarajn premiojn de 15.000 dolaroj al sciencistoj el evolulandoj.

## Eksteraj ligiloj 
* http://www.twas.org/ Oficiala retejo

Kategorio:Sciencaj organizaĵoj
Kategorio:Sciencaj societoj
Flago de Gernezejo

La nuna **flago de Gernezejo** estis adoptita en 1985 kaj konsistas el la ruĝa kruco de Sankta Georgo kun ekstra ora kruco ene de ĝi.

## Historio de la flago 
La ŝanĝo estis ekigita pro konfuzo ĉe internaciaj sportaj eventoj inter konkurantoj de Gernezejo kaj Anglio uzante la saman flagon. Ĝi estis dizajnita kaj elektita kadre de komisiono kaj unue flugis en la insulo la 15-an de februaro 1985.

La ora kruco reprezentas Dukon Vilhelmo de Normandio, kiu, laŭ asertoj, havis tiun krucon sur sia flago en la Batalo de Hastings, donita al li de la papo Aleksandro la 2-a.

## Historiaj flagoj 

Flag of Guernsey (1936).svg|23px 1936–1985
Old Flag of Guernsey.svg|23px 19-a jarcento
Civil Ensign of Guernsey.svg|23px Civila flago
Government Ensign of Guernsey.svg|23px Ŝtata flago
Flag of the Lieutenant Governor of Guernsey.svg| Standardo de la Leŭtenanto-guberniestro de Gernezejo

Kategorio:Naciaj flagoj
Kategorio:Gernezejo
Kategorio:Flagoj de Britio
Flago de Vojvodino

[eta|dekstra|250px|Flago de [Vojvodino]]
**Flago de Vojvodino** estas bazita sur la flago de Serbio, de kiu Vojvodino estas ĝia norda provinco. La flago konsistas el tri horizontalaj fadenoj de ruĝa, blua kaj blanka koloroj kie la blua parto estas signife pli larĝa.

La blua parto enhavas tri flavajn stelojn reprezentantaj la tri geografiajn regionojn de Vojvodino: Baĉka, Banato kaj Srem. La organizo de la steloj estas simila al tiu de la usona subŝtato de Tenesio.

Kategorio:Naciaj flagoj
Kategorio:Vojvodino
Brienz/Brinzauls

## Pri la komunumo
**Brienz/Brinzauls** (germana nomo **Brienz**, romanĉa nomo **Brinzauls**, oficiale estas uzata la duobla nomo por respekti la dulingvecon de la komunumo) estas komunumo de la komunumaro Belfort kaj la distrikto Albulo en Kantono Grizono, Svislando. Ĝi havis 112 loĝantojn je la 31-a de decembro 2009.

## Geografio
La komunumo Brienz/Brinzauls situas sur monta teraso norde de la Albulovolo sur alteco de 1144 m s.m. Al Brienz/Brinzauls apartenas ankaŭ la setlejo Vazerol, kie laŭ la legendo en la jaro 1471 kuniĝis la Diodoma Federacio, la Dektribunala Federacio kaj la Griza Federacio al la Tri Federacioj, liberŝtato el kiu estiĝis la hodiaŭa Kantono Grizono.

## Najbaraj komunumoj
La komunumo Brienz/Brinzauls limas en okcidento kaj nordo al Lantsch/Lenz, en nordoriento kaj oriento al Alvaneu, en sudoriento al Surava, kaj en sudokcidento al Tiefencastel.

## Trafiko
Tra Brienz/Brinzauls pasas la kantona ĉefvojo n-ro 417 de Tiefencastel al Davos. Per la poŝtaŭtolinio de Lenzerheide al Davos la komunumo estas konektita al la publika transportreto.

## Historio
La unua dokumenta mencio de Brienz/Brinzauls datiĝas el la jaro 840 kiel *Brienzola*. En la 12-a jarcento Brienz/Brinzauls estis ekonomia centro de la episkopo de Koiro.  Kiel parto de la tribunalo Belfort Brienz/Brinzauls fariĝis en la jaro 1338 posedaĵo de la Grafoj de Togenburgo. Ek de 1436 ĝis la jaro 1850 Brienz/Brinzauls estis membro de la Dektribunala Federacio. Ek de 1851 Brienz/Brinzauls estas komunumo de la komunumaro Belfort en la distrikto Albulo. En la jaro 1869 Surava aliĝis al la komunumo Brienz/Brinzauls, sed jam 14 jarojn poste la du komunumoj de nove disiĝis, kaj tiel Surava en la jaro 1883 denove fariĝis aŭtonoma komunumo.

## Vidu ankaŭ
*Aliaj signifoj de Brienz

## Notoj kaj referencoj 
## Eksteraj ligiloj
*Oficiala retejo de la komunumo Brienz/Brinzauls
Flago de Gagauzio

[250px|eta|[Dosiero:FIAV 110100.svg|23px 2:3]]
La **Flago de Gagauzio** funkciis kiel la flago de la respubliko ĝis la kolapso de Sovetunio en 1991 kun iomete malsamaj koloroj kaj neniu stelo aŭ blanka, kvankam tiuj simboloj foje estis uzitaj en la flago dum kelkaj oficialaj okazoj.

Gagauzia leĝo permesas la uzon de simpligita versio de la flago por neŝtata (ekz., persona kaj komerca) uzokutimo, sen steloj kaj blanka koloro. Por registara uzokutimo, nur la ŝtatflago estas valida.

Kategorio:Naciaj flagoj
Kategorio:Gagauzio
Brienz

**Brienz** havas la sekvantajn signifojn:

* **Brienz BE** estas komunumo en Kantono Berno en Svislando.
** **Brienz (stacidomo)** estas fervoja stacio en Brienz BE.
** **Brienz West (stacidomo)** estas fervoja stacio en Brienz BE.

* **Brienz/Brinzauls** estas komunumo en Kantono Grizono en Svislando.

* **Lago de Brienz** estas lago en Kantono Berno en Svislando.
Flago de Alando

eta
[eta|Neoficiala flago de Alando ([1921-1954)]]
La **flago de Alando** konsistas el blua fono kun surmetita duobla skandinava kruco en orflavo kaj ruĝo. Ĝi estas kunmetaĵo de la flago de Svedio kaj la antikva flago de Finnlando.

La teritorio de Alandaj insuloj estis antikva provinco de Svedio ĝis 1809 kiam estis aneksita al Finnlando sub regado de Rusa Imperio. Post la sendependeco de Finnlando en 1917, la loĝantoj profitis la okazon por realiĝi al Svedio, tamen, tiu ideo estis malakceptita de la Ligo de Nacioj kiu donis la teritorion al la finnoj, sed sub pli alta memregado, en 1921.

En tiu epoko naskiĝis la ideo pri flago kiu reprezentus la denaskajn loĝantojn de Alando. En 1922 estiĝis la neoficiala dukoloro kun tri horizontalaj strioj, kun la flavo centre kaj en la cetero blue, bazitaj sur la flago de Svedio kaj la provinca blazono.

En la 1950-aj jaroj, estis proponita la oficialigo de flago, pro kio estis organizita konkurso. La plej ŝatataj simboloj estis la skandinava kruco kaj la koloroj de la antaŭa flago. La unua propono elektita (blua kampo kaj duobla skandinava kruco en flava kaj blua en la centro) okazigis la registaran malakcepton pro ĝia ekstrema simileco al la sveda flago. 

Fine, la elektita flago estis el skandinava kruco el flava kaj ruĝa koloroj (koloroj de la finna blazono) sur blua kampo kiel tiu de Svedio, harmonie miksante ambaŭ landojn kiel unuiga simbolo. Ĉi tiu flago estis unuafoje hisita la 3-an de aprilo 1954 en la urbo Mariehamn.

Alando
Kategorio:Alando
Georg Hoffgreff

**Georg Hoffgreff** estis verŝajne saksadevena presisto, librokomercisto en Transilvanio naskita en ? la ? kaj mortinta en Koloĵvaro en fino de 1558 aŭ je komenco de 1559.

## Kariero
Georg Hoffgreff en 1543 li studis en la universitato de Wittenberg. En 1544 li instruis en lernejo de Johannes Honterus en Braŝovo. Kune kun Gáspár Heltai ili fondis en 1550 la unuan presejon en Koloĵvaro, kiu estis tre grava en la historio de la hungarlingva libroeldonado. Ili havis konfliktojn inter si, kaj en 1553 la produktaĵoj de presejo aperis sub nomo de Heltai, de 1554 ĝis 1558 sub nomo de Hoffgreff. Liaj plej gravaj eldonaĵoj estis la poemkroniko de Sebestyén Tinódi Lantos, la hungara kantlibro, la Hoffgreff-kantlibro. Post la morto de Heltai li denove transprenis la gvidadon de la presejo.

## Fonto
*Magyar Életrajzi Lexikon

Hoffgreff, G.
1593 Fagnes

'*1593 *Fagnes'''* estas malgranda asteroido de la asteroida zono.

## Malkovro 
Ĝi estis malkovrita la  de la belga astronomo Sylvain Arend elde la Reĝa observatorio de Belgio en Uccle.

## Nomo 
Ĝi ŝuldas sian nomon al la belga-germana regiono de la Altaj Marĉoj, franclingve nomata "*Hautes Fagnes''".

## Orbito 
Ĝi sufiĉe proksimiĝas al Marso por esti rigardita kiel marsrenkonta asteroido. Ĝi tamen ne trairas la marsan orbiton.

## Notoj kaj referencoj 
## Eksteraj ligiloj 
* 
* 
* 

Kategorio:Marsrenkontaj asteroidoj
Kategorio:Malkovrita de Sylvain Arend
Kategorio:Astronomiaj objektoj malkovritaj en 1951
Flago de Araba Demokratia Sahara Respubliko

La **flago de Araba Demokratia Sahara Respubliko** estas kombinaĵo de la tutarabaj koloroj kaj simboloj rilataj al islamo. La flago estis originale adoptita la 27-an de februaro 1976 kaj estis iomete modifita en junio 1991.

La flago, originale uzita de la Fronto Polisario, konsistas el la koloroj nigra, verda, blanka kaj ruĝa. La tuta dizajno de la flago estas simila al flago de Palestino, sed tio ne estis intencita. Tiu flago, inter multaj aliaj, estis derivita de la koloroj uzitaj en la Araba Ribelo. La stelo kaj duonluno estas gravaj simboloj de islamo kaj povas esti vidataj sur flagoj de aliaj islamaj landoj, kiel ekzemple en la flago de Pakistano.

Kiam - aŭ se iam - okazos la sendependeco per referendumo kaj la teritorio estos internacie agnoskita, la verdo iros supren kaj la nigro iros malsupren.

Araba Demokratia Sahara Respubliko
Kategorio:Okcidenta Saharo
Flago de Somalilando

eta
La nuna **nacia flago de Somalilando** estis lanĉita la 14-an de oktobro 1996, kiam ĝi estis aprobita de la Nacia Kongreso. Somalilando estas fakta memstara respubliko kiu estas agnoskata kiel parto de Somalio. Ĝi establis sian propran lokan administracion en 1991, la mem-deklarita sendependeco de la regiono restas neagnoskata de ajna lando aŭ internacia organizo.

La flago ĝenerale konsistas el la tutarabaj koloroj (verda, nigra, blanka kaj ruĝa). Sur la verda strio, ekzistas la Ŝahadaho en blanka manuskripto, simila al flago de Sauda Arabio.

Kategorio:Naciaj flagoj
Kategorio:Somalilando
Kategorio:Flagoj de Somalio
Flago de Tristan da Cunha

eta|250px
**Flago de Tristan da Cunha** estis adoptita la 20-an de oktobro 2002 en proklamo farita de la Guberniestro de Sankta Heleno sub reĝa koncedo de la reĝino Elizabeto la 2-a. Antaŭ tio, kiel dependaĵo de Sankta Heleno, Tristan da Cunha uzis la flagon de Sankta Heleno por oficialaj celoj.

La flago estas blua kun la blazono de Tristan da Cunha, kun centra ŝildo ornamita kun kvar flavaj albatrosoj kaj laŭflankita de du tristanaj rokaj palinuroj. Sub tio estas volvolibro kun la devizo de la teritorio: "Nia kredo estas nia forto".

Kategorio:Naciaj flagoj
Kategorio:Tristan da Cunha
Kategorio:Flagoj de Britio
Flago de Sankta Heleno

[eta|250px|dekstra|[Dosiero:FIAV 110010.svg|23px 1:2]]
**Flago de Sankta Heleno** estis adoptita la 4-an de oktobro 1984. Ĝi estas Blue Ensign, t.e., blua kun la flago de Britio en la hisflanko kaj blazono de Sankta Heleno. La blazono havas ŝtonan marbordon kaj trimastan velŝipon.

La flago ne estas uzita en la dependaĵoj de Sankta Heleno. Tristan da Cunha, adoptis sian propran flagon en oktobro 2002. Ascension nuntempe uzas la Union Jack.

Kategorio:Naciaj flagoj
Kategorio:Sankta Heleno
Kategorio:Flagoj de Britio
Flago de Puntlando

eta|dekstra|Flago ekde decembro 2009
**Flago de Puntlando** estis adoptita de ĝia parlamento la 22-an de decembro 2009. Ĝi estas horizontala trikoloro de ĉielblua, blanka, kaj verda, kun blanka stelo en la centro de la pintstrio. Antaŭ 2009, la registaro de Puntlando hisis version de la flago de Somalio.

Kategorio:Naciaj flagoj
Kategorio:Flagoj de Somalio
Flago de Majoto

eta|250px|Neoficiala loka flago
La oficiala **flago de Majoto** (franca transmara regiono) estas la flago de Francio. Tamen, ĝi havas neoficialan lokan flagon el blanka kampo kun la blazono de la insularo sub surskribo "MAJOTO" en ruĝaj majusklaj literoj.

Kategorio:Naciaj flagoj
Kategorio:Majoto
Kategorio:Flagoj de Francio
Flago de Zanzibaro

[dekstra|eta|Originala Flago de la [Sultanlando Zanzibaro]]
dekstra|eta|Flago uzita ekde la sendependiĝo en 1963 ĝis malapero de la sultanlando en januaro 1964
[dekstra|eta|Flago de [Zanzibaro|Popola Respubliko Zanzibaro kaj Pembao (1964) antaŭ la kreado de Tanzanio]]
[dekstra|eta|Flago de [Zanzibaro ekde 2005.]]
La **flago de Zanzibaro** drame ŝanĝiĝis ĉar la lando atingis sendependecon en 1964. Post sendependeco, la sultanlando adoptis flavan flagon kun ruĝaj rekoj kune kun verdaj duonlunoj por simboli Islamon. Tamen ĝi formis sian propran flagon, al kiu la tanzania flago estis aldonita sur fundamento de la Unuiĝinta Tanzania Respubliko.

Kategorio:Naciaj flagoj
Kategorio:Zanzibaro
Flago de Reunio

[eta|250px|La franca [trikoloro]]
Kvankam la federacia periodo instalis kelkajn flagojn de metropolitena Francio, Reunio ne havas apartan oficialan flagon. La flago de Francio estas la sola oficiala flago de Reunio.

Unu flago estis selektita fare de Veksilologia Unuiĝo de Reunio en 2003. Ĝi prezentas vulkanon de Piton de la Fournaise, ornamita per oraj sunradioj.

Ekde la 14-a de junio 2008, sendependistoj kaj naciistoj de Reunio ankaŭ havas flagon (verda, flava, ruĝa). Verda simbolas la fuĝon el sklaveco, flava simbolas la laboristan klason kaj aparte la ruĝa simbolas la periodon de sklaveco.

## Proponitaj 

File:Proposed flag of Réunion (ARF).svg|Proponita de la Asocio por Reunia Flago
File:Proposed flag of Réunion (VAR).svg|Proponita de Veksilologia Asocio de Reunio
File:Proposed flag of Réunion (Nationalist movement).svg|Proponita de la naciisma movado

Kategorio:Naciaj flagoj
Kategorio:Reunio
Kategorio:Flagoj de Francio
Flago de Sud-Sudano

**Flago de Sud-Sudano** estis adoptita sekvante la subskribon de la Ampleksa Packontrakto kiu finigis la sudanan internan militon. La flago antaŭe estis uzita kiel la flago de la Liberiga Armeo de la Sudana Popolo. La flago estas simila al la flago de Kenjo kun la aldono de blua triangulo kaj gageo ĉe la hisflanko. La koloroj laŭdire reprezentas la homojn de Sud-Sudano (nigraj), la sangon elverŝitan por libereco (ruĝa), la teron (verda) kaj la akvoamasojn de Nilo (blua); la gageo, La Stelo de Bet-Leĥem, reprezentas unuecon de Sud-Sudano.

## Vidu ankaŭ 
* Sud-Sudano
* Blazono de Sud-Sudano

Kategorio:Naciaj flagoj
Kategorio:Sud-Sudano
Flago de Melilo

eta|250px| 2:3
La **flago de Melilo**, hispana enklavo en Nordafriko, konsistas el palblua fono kun la blazono de la urbo en la centro.

Kategorio:Naciaj flagoj
Kategorio:Melilo
Kategorio:Flagoj de Hispanio
Naci-demokratia partio (Egiptio)

La **Naci-demokratia partio** (arabe الحزب الوطنى الديمقراطى, latinliterigite *Hizb al-ŭatani ad-dimukrati*; mallongigo NDP) estas politika partio en Egiptio. Ĝi estas membroasocio de la Socialisma Internacio (SI).

La partio fondiĝis en julio 1978 fare de la pli posta ŝtata prezidanto Anwar al-Sadat, kiu ĝis sia murdiĝo en 1981 estis la partia gvidanto. La plimulto de la partiaj kunfondintoj venis el la meza grupiĝo de la Araba Socialista Unio de Egiptio, la antaŭa ununura partio.

La Naci-demokratia partio ne havas unuecan ideologian koncepton. Tamen konstateblas konsento inter la partianoj favori la pacon kun Israelo, subteni la Ŝarion, do la islaman juran sistemon, kaj la politikajn celojn de Gamal Abdel Nasser kaj de Anwar al-Sadat. La oficiala ideologio de la partio estas la socialismo, tamen socialismo de tre araba formo.

Inter la proksimume 2,5 milionoj da partianoj estas la pli altrangaj ŝtataj oficistoj kaj multaj guberniestroj, urbkonsilistoj, vilaĝestroj kaj ankaŭ gvidaj armeanoj kaj ekonomiaj gvidantoj. Sekve en la partio samtempe reprezentiĝas Nasser-istoj kaj ekonomiliberaluloj. Post la morto de Anwar al-Sadat, la partiestro estas la nuna ŝtata prezidanto Hosni Mubarak. Ĝis la stato de januaro 2011 la partio estas senkonkurence la plej forta politika forto en Egiptio.

Kategorio:Politikaj partioj de Egiptio
Kategorio:Socialismaj partioj
Kategorio:Politikaj partioj fonditaj en 1978
Kategorio:Politikaj partioj malfonditaj en 2011
Flago de Ceŭto

200px|eta|Flago de Ceŭto
La **flago de la hispana Aŭtonoma Urbo Ceŭto** estas nigra kaj blanka ĝironio kie centra blazonŝildo montras la municipan blazonon. (La civila flago forlasas la blazonŝildon).

La ĝironio estas identa al tiu de la flago de Lisbono, kiu memorigas la konkeron de la urbo fare de la portugaloj en 1415. La urbo estis parto de la Portugala Imperio ĝis 1640, post kiam ĝi decidis resti kun Hispanio. Tial la blazono de la urbo estas, fakte, preskaŭ la sama kiel tiu de la Regno de Portugalio, montrante la sep kastelojn kaj la kvin blazonŝildojn kun arĝentaj bezantoj.

Ceŭto
Kategorio:Ceŭto
Flago de Kanarioj

[eta|dekstra|200px|[Dosiero:FIAV 010000.svg|20px Flago de Kanariaj Insuloj 2:3]]
La **flago de la hispana Aŭtonoma Regiono de la Kanariaj Insuloj** estas vertikala trikoloro de tri egalaj grupoj de blanka, blua, kaj flava. La ŝtatflago inkludas la Blazonon de Kanarioj en la centra grupo. La civila flago forigas tion. La dizajnoj fariĝis oficialaj per la Statuto de Aŭtonomio de la Kanaria Aŭtonoma Regiono (Organika Juro 10/82) la 16-an de aŭgusto 1982.

La trikoloro havas siajn originojn en la movado Canarias Libre (Libera Kanario) de la 1960-aj jaroj. Ĝi estis dizajnita de Carmen Sarmiento kaj ŝiaj filoj Arturo kaj Jesus Cantero Sarmiento, kaj unue montrita (en paperoformo) la 8-an de septembro 1961. Ĝi kombinis la bluajn kaj blankajn kolorojn de provinco Santa Cruz de Tenerife kun la bluaj kaj flavaj koloroj de la provinco La Palmoj (Las Palmas).

## Insulaj flagoj 

dosiero:Flag of El Hierro.svg|Flago de El Hierro
dosiero:Bandera La Palma.PNG|Flago de La Palma
dosiero:Bandera La Gomera.PNG|Flago de La Gomera
dosiero:Flag of Tenerife.svg|Flago de Tenerife
dosiero:Flag of Cabildo Gran Canaria con escudo.PNG|Flago de Gran Canaria
dosiero:Flag of Fuerteventura.svg|Flago de Fuerteventura
dosiero:Flag of Lanzarote with coat of arms.png|Flago de Lanzarote

Kategorio:Kanarioj
Kategorio:Naciaj flagoj
Kategorio:Flagoj de Hispanio
Flago de Ascension

eta|La brita flago estas la oficiala.
Ekzistas nuntempe neniu **unika flago por Ascension**, parto de la brita transmara teritorio de Sankta Heleno, Ascension kaj Tristan da Cunha, tial la Union Jack de Britio estas uzita por oficialaj celoj.

Ĉe kunveno la 3-an de marto 2009, la konsilio de Ascension diskutis tiun temon kaj jesis evoluigi unikan flagon por la insulo en interkonsiliĝo kun la oficejo de la Brita Konfederacio. Membroj ankaŭ sugestis ke publika konkurado povus esti aranĝita por determini la dizajnon de la nova flago.

Du skizitaj proponoj por la flago de Ascension estis prezentitaj al la insula konsilio ĉe ĝia kunveno la 30-an de julio 2010. Sekvanta publikan konsulton, la fina dezajno estos submetita al la Kolegio de Armiloj por aprobo.

Ascension
Kategorio:Ascension
Bihangal

**Bihangal** estas vilaĝo en la distrikto Barisal en la dividaĵo Barisal de sud-centra Bangladeŝo.

Ĝi estas en la sudo de la lando. Nome ĉe la delto de la rivero Gango.

## Referencoj 
## Fonto 
Kategorio:Loĝataj lokoj en la Distrikto Barisal
Tomášovce (distrikto Lučenec)

**Tomášovce** (hungare *Losonctamási* [loŝonctamAŝi]) estas vilaĝo kaj municipo en Slovakio. En ambaŭ lingvoj oni rekonas la nomon Tomaso.

## Situo 
Tomášovce situas en valo de rojo, laŭ ĉefvojo kaj fervojo Zvolen-Lučenec. La lasta urbo troviĝas je 7 km.

## Historio 
La unua mencio okazis pri la vilaĝo en 1247 laŭ tiama hungara ortografio *"Tamasy"*. En 1704, 1714, 1782, 1834 kaj en 1857 incendioj okazis. En 1710 pro pesto, en 1831 pro ĥolero multaj mortis. En 1828 loĝis tie 815 vilaĝanoj en 102 domoj. Ĝis 1902 la oficiala hungara loknomo estis *Tamási,* poste ĝi ricevis pli longan nomon por fari diferencon de Tamási pro peto de poŝto. En 1910 laŭ la popolnombrado vivis en Losonctamási 909 homoj, (slovakoj en majoritato, hungaroj en minoritato). Ĝis Traktato de Trianon la komunumo apartenis al Hungara reĝlando, al Nógrád (reĝa departemento), al distrikto de Lučenec, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis tie 1470 homoj, (1438 slovakoj, 16 hungaroj, 7 ĉeĥoj kaj aliaj).

## Vidindaĵoj 
* luterana preĝejo
* fiŝkaptista lago

Kategorio:Municipoj en distrikto Lučenec
Rafael Hoffhalter

**Rafael Hoffhalter**, Skrzetusky estis poldevena presisto, litertranĉisto en Aŭstrio kaj Hungario naskita en Poznań ĉirkaŭ 1525 kaj mortinta en Gyulafehérvár en 1568. 

## Kariero
Rafael Hoffhalter studis la presistmetion en Nederlando kaj Svislando, poste en 1555 li loksidiĝis en Vieno, kie dum 8 jaroj li presis 130 presaĵojn. Li devis forlasi Vienon pro sia simpatio al protestantoj, kaj en 1563 li troviĝis en Debreceno, kie en jaroj 1564–65 li estis gvidanto de la presejo. Je la fino de 1565 li iris kune kun sia presejo al Várad. Tiam li jam estis unitariismulo. En 1567 al invito de la Johano la 2-a (Hungario) li translokiĝis al Gyulafehérvár, kie li estis gvidanto ĝis sia morto de la reganta presejo. Liaj eldonaĵoj en Hungario apartenis al la plej belaj ankaŭ Eŭropo-rilate.

## Fonto
*Magyar Életrajzi Lexikon

Hoffhalter, R.
Hoffhalter, R.
Kategorio:Transilvaniaj hungaroj
Edith Hoffmann

**Edith Hoffmann,** laŭ la hungarlingve kutima nomordo **Hoffmann Edith** estis hungara arthistoriistino, muzeologo. Ŝia fratino estis Mária Hoffmann, la unua hungara ina bibliotekisto.

Edith Hoffmann naskiĝis en Braŝovo la 7-an de decembro 1888 kaj mortis en Budapeŝto la 10-an de marto 1945.

## Kariero 
Edith Hoffmann doktoriĝis pri filologio en 1910 en la Universitato de Budapeŝto. Poste ŝi studis arthistorion. De 1913 ŝi estis gvidantino de la grafiksekcio de Belarta Muzeo (Budapeŝto). Hoffmann priokupiĝis precipe la arthistorion de la hungara mezepoko. Ŝi iĝis viktimo de aŭtoakcidento.

## Verkoj 
* *Barabás Miklós élete és művei* (Bp., 1923);
* *Der künstlerische Schmuck der Corvin-Codices* (1925);
* *Középkori könyvkultúránk néhány fontos emlékéről* (Bp., 1925);
* *A Nemzeti Múzeum Széchényi Könyvtárának illusztrált kéziratai*. (Bp., 1928);
* *Osvát Ernő sziluettrajza* (Nyugat, 1930. I.);
* *Régi magyar bibliofilek* (Bp., 1929);
* *Magyar festészet a XIX. sz.-ban* (Bp., 1936);
* *Középkori könyvkultúránk néhány fontos emlékéről* (Bp., 1925);
* *Pozsony a középkorban* (Bp., 1938);
* *Mátyás király könyvtára* (Mátyás kir. emlékkv. Bp., 1940);
* *Szinyei Merse Pál* (Bp., 1943);
* *Művészfejek* (1945)

## Fonto 
* Magyar Életrajzi Lexikon

Kategorio:Hungaraj arthistoriistoj
Kategorio:Hungaraj muzeologoj
Kategorio:Transilvaniaj hungaroj
Točnica

**Točnica,** hungare **Tósár** [tOŝAr], germane **Totschnitz** estas malgranda vilaĝeto kaj municipo en Slovakio.
300ra|eta|Točnica situas en la plej griza parto

## Geografio 
Točnica situas laŭ traira flankovojo. Lučenec troviĝas je 10&nbsp;km-oj.

## Historio 
La unua mencio okazis pri la vilaĝo en 1467 en formo *"Thosoncza"*. En 1715 oni komputis tie 14 slovakajn familiojn, post 5 jaroj 10 hungarajn kaj 4 slovakajn familiojn. En 1828 loĝis tie 232 vilaĝanoj en 37 domoj. En 1910 laŭ la popolnombrado vivis en Tósár 394 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Nógrád (reĝa departemento), al distrikto de Gács, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Točnica 315 homoj, (301 slovakoj).

## Vidindaĵoj 
* klasikisma luterana preĝejo de 1806
* ligna sonorilostablo el la 20-a jarcento

## Eksteraj ligiloj 
* Točnica sur mapo de Slovakio

## Fontoj 
* Hungara Vikipedio

Kategorio:Municipoj en distrikto Lučenec
Wendy Carlos

**Wendy CARLOS**  (naskiĝis la 14-an de novembro 1939 en Pawtucket, Rod-Insulo kiel Walter CARLOS) estas usona komponisto kaj elektronikmuzikisto.

## Vivo 
Carlos komencis ludi pianon en la aĝo de ses jaroj kaj jam frue montris talenton por natursciencoj, kaj meritis premion por memkonstruita komputilo. Ŝi studis komence muzikon kaj fizikon ĉe universitato *Brown University* en Providenco, poste kompozicion ĉe la unua centro por elektronika muziko ĉe Universitato Kolumbio en Novjorko ĉe Otto Luening kaj Vladimir Ussachevski.

Wendy Carlos estas unu el la unuaj famaj interpretistoj de elektronika muziko. *Switched-On Bach*, kiu enhavis elektronike generitajn versiojn de verkoj de Johann Sebastian Bach, estis unu el la unuaj sonproduktaĵoj, kiuj utiligis sintezilojn anstataŭ orkestro. Kiel asistanto de Robert Moog ĉe la evoluigo de liaj unuaj aĉeteblaj sinteziloj Carlos povis antaŭenigi la teknikon de sonsintezo. *Switched-On Bach* fariĝis la ĝis nun plej bone vendita sondiskalbumo de klasika muziko.

Wendy Carlos estas transgenrulo. En 1972 ŝi havis sekskongruigan operacion kaj en 1979 ŝi ŝanĝis sian nomon. La unua sondisko, kiun ŝi publikigis sub la nomo Wendy nomiĝas *Switched-on Brandenburgs*.

Sur *Beauty In the Beast* el 1986 Wendy Carlos eksperimentis per ekstreme novaj agordoj. Unu el la gamoj, kiun ŝi evoluigis por la albumo, enhavas ekz. 144 tonojn por okto.

En 2005 ŝi ricevis de *SEAMUS* la premion *Lifetime Achievement Award*.

## Diskografio 
* Walter Carlos: *Switched-On Bach* (1968)
* Walter Carlos: *The Well-Tempered Synthesizer* (1969)
* Walter Carlos: *Sonic Seasonings* (1972)
* Walter Carlos: *A Clockwork Orange* (filmmuziko, 1972)
* Walter Carlos: *Switched-on Bach II* (1974)
* Walter Carlos: *By Request* (1975)
* Wendy Carlos: *Switched-on Brandenburgs* (1979)
* Wendy Carlos: *The Shining: Score Selections* (filmmuziko, 1980)
* Wendy Carlos: *Tron* (filmmuziko) (1982)
* Wendy Carlos: *Digital Moonscapes* (1984)
* Wendy Carlos: *Beauty In the Beast* (1986)
* Wendy Carlos: *Land of the Midnight Sun* (1986)
* Wendy Carlos: *Secrets of Synthesis* (1987)
* Wendy Carlos: *Peter and the Wolf* (1988, kun "Weird Al" Yankovic)
* Wendy Carlos: *Switched-On Bach 2000* (1992)
* Wendy Carlos: *Tales of Heaven and Hell* (1998)
* Wendy Carlos: *Switched-On Boxed Set* (1999)
* Wendy Carlos: *Switched-On Boxed Set - Highlights* (1999)
* Wendy Carlos: *Woundings* (filmmuziko) (2004)
* Wendy Carlos: *Rediscovering Lost Scores I* (2005, antaŭe nepublikigitaj partoj de la filmmuziko de *A Clockwork Orange* kaj *The Shining*)
* Wendy Carlos: *Rediscovering Lost Scores II* (2005, antaŭe nepublikigitaj partoj de la filmmuziko interalie de *The Shining* kaj *TRON*)

## Eksteraj ligiloj 
* 
* oficiala retejo
*Wendy Carlos: Innovator, Composer, Pioneer

Kategorio:GLAT-muzikistoj
Kategorio:Usonaj klavarinstrumentistoj
Kategorio:Usonaj komponistoj
Kategorio:Grammy-laŭreatoj
Trebeľovce

**Trebeľovce,** hungare **Terbeléd** estas malgranda vilaĝeto kaj municipo en Slovakio. Ankaŭ proksimaj domaroj apartenas al la municipo.
300ra|eta|Trebeľovce situas en la plej griza parto

## Geografio 
Trebeľovce situas laŭ maldekstra bordo de Ipeľ, laŭ flankovojoj. Lučenec troviĝas je 8&nbsp;km-oj.

## Historio 
La unua mencio okazis pri la vilaĝo en 1246 en formo *"Terbedied"*. En 1715 oni komputis tie 5, post 5 jaroj 6 hungarajn familiojn. En 1828 loĝis tie 350 vilaĝanoj en 39 domoj. En 1910 laŭ la popolnombrado vivis en Terbeléd 510 homoj, (hungaroj en majoritato, slovakoj en minoritato). Ĝis Traktato de Trianon la komunumo apartenis al Hungara reĝlando, al Nógrád (reĝa departemento), al distrikto de Losonc, poste al Ĉeĥoslovaka respubliko. En 1929 slovakoj alvenis. Inter 1938-1945 Terbeléd rehungariĝis. La unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. Post la 2-a mondmilito la hungaroj iĝis senrajtaj laŭ Dekretoj de Beneš. Ekde 1993 Trebeľovce apartenas al Slovakio. En 2001 vivis tie 978 homoj (694 slovakoj, 247 hungaroj, 27 ciganoj, 3 ĉeĥoj).

## Vidindaĵoj 
* romkatolika preĝejo omaĝe al Elizabeto de Hungario de 1896

## Eksteraj ligiloj 
* Trebeľovce sur mapo de Slovakio

## Fontoj 
* Hungara Vikipedio

Kategorio:Municipoj en distrikto Lučenec
Santa Maria de Itabira

''''* (oficiale ) estas municipo en la subŝtato Minas-Ĝerajso de Brazilo. Ĝi situas en la sudorienta regiono de Brazilo, en la mezoregiono *Metropolitana de Belo Horizonte* kaj en la mikroregiono *Itabira''. Laŭ la stato de  en la komunumo vivis   sur areo de  kvadrataj kilometroj, kio rezultigas loĝdenson de  loĝantoj/km². El tiuj, la nombro de voĉdonrajtuloj en la municipo en  estis . La teritorio havas komunan limon kun .

## Referencoj 
## Vidu ankaŭ 
* Municipoj de Minas-Ĝerajso	

## Eksteraj ligiloj 
*  () 

Kategorio:Municipoj de Minas-Ĝerajso
Trenč

**Trenč,** hungare **Tőrincs** [tOrinĉ], germane **Törinz** estas malgranda vilaĝeto kaj municipo en Slovakio.
300ra|eta|Trenč situas en la plej griza parto

## Geografio 
Trenč situas laŭ dekstra bordo de Ipeľ, kiu estas ankaŭ la hungara landlimo (kontraŭe Litke troviĝas), laŭ traira flankovojo. Lučenec troviĝas je 14&nbsp;km-oj.

## Historio 
La unua mencio okazis pri la vilaĝo en 1327 en formo *"Theurinch"*. Inter 1554-1593 ĝi apartenis al la Osmana Imperio. En 1715 oni komputis tie 6, post 5 jaroj 10 hungarajn familiojn. En 1828 loĝis tie 516 vilaĝanoj en 67 domoj. En 1831, 1855 kaj en 1873 epidemioj okazis. En 1910 laŭ la popolnombrado vivis en Tőrincs 592 homoj, (590 hungaroj, 2 slovakoj). Ĝis Traktato de Trianon la komunumo apartenis al Hungara reĝlando, al Nógrád (reĝa departemento), al distrikto de Losonc, poste al Ĉeĥoslovaka respubliko. Inter 1938-1945 Tőrincs rehungariĝis. La unua Arbitracio de Vieno deklaris, ke tiuj komunumoj, kie la hungaroj vivas en majoritato, apartenu al Hungario. Post la 2-a mondmilito la hungaroj iĝis senrajtaj laŭ Dekretoj de Beneš. Ekde 1993 Trenč apartenas al Slovakio. Inter 1973-1990 la municipo estis en Veľká nad Ipľom. En 2001 vivis tie 359 homoj, (186 slovakoj, 108 hungaroj, 25 ciganoj kaj aliaj).

## Vidindaĵoj 
* romkatolika novgotika preĝejo omaĝe al Elizabeto de Hungario de 1923
* kapelo omaĝe al Sankta Jozefo de 1897

## Eksteraj ligiloj 
* Trenč sur mapo de Slovakio

## Fontoj 
* Hungara Vikipedio

Kategorio:Municipoj en distrikto Lučenec
Santa Rita de Ibitipoca

''''* (prononco: *santahita deibitipoka*, oficiale ) estas urba municipo en Brazilo. Ĝi apartenas al la mikroregiono *Juiz de Fora* (esperante: *Ĵuisdefora*) kaj al la mezoregiono *Zona da Mata'' (esperante Zono de la Ĝangalo) de la brazila subŝtato Minas-Ĝerajso. Fondita en 1744, fine de  en la municipo vivis .

## Eksteraj ligiloj 
*  ()

Kategorio:Municipoj de Minas-Ĝerajso
Flago de Armena Soveta Socialisma Respubliko

eta|300px|Flago de Armena Soveta Socialisma Republic
La **flago de la Armena Soveta Socialisma Respubliko** estis adoptita la 17-an de decembro 1952 fare de la registaro de tiu de Armena SSR.

Ĝi konsistis el ruĝa flago kun meza blua linio kaj kun la simbolo de la rikoltilo kaj martelo kaj ruĝa stelo en la supra kantono.

La unua flago de Armena SSR estis lanĉita en la konstitucio, akceptita la 2-an de februaro 1922 de la Unua Kongreso de Popolaj Deputitoj de la Armena SSR. Tiu flago ekzistis nur por monato, ĉar la 12-an de marto la Armena SSR estis unuigita kun la Kartvela SSR kaj la Azerbajĝana SSR sub la Transkaŭkaza SFSR, kiu denove estis dividita en tiujn tri respublikojn en 1936.

Inter 1936 kaj 1952, la flago estis ruĝa kun la ora rikoltilo kaj martelo en la supra maldekstra angulo. La armenaj karakteroj HSSR (por Hajkakan Sovetakan Socialistakan Respublika estis en ora koloro sub la rikoltilo kaj martelo.

Inter 1922 kaj 1936, la flago estis la sama kiel inter 1936 kaj 1952, sed sen la rikoltilo kaj martelo, kaj kun la cirilaj karakteroj ССРА (SSRA) en ilia loko.

File:Flag of SSRA.svg|Februaro-marto 1922 Flago de Armena SSR
File:Flag of the Armenian Soviet Socialist Republic (1936–1940).svg|1936-1940 Flago de Armena SSR
File:Flag of Armenian SSR (1940-1952).svg|1940-1952 Flago de Armena SSR

Kategorio:Naciaj simboloj de Armenio
Armena Soveta Socialisma Respubliko
Flago de Azerbajĝana Soveta Socialisma Respubliko

eta|Flago en 1952-1991.
eta|125px|Flago en 1920-1921.
eta|125px|Flago en 1937-1940.
eta|125px|Flago en 1940-1952.
La **flago de Azerbajĝana Soveta Socialisma Respubliko** unue estis adoptita en 1920, kaj estis ruĝa flago kun flava duonluno kaj stelo en la maldekstra flanka supra angulo.

De la dua periodo (1921 al 1922), Azerbajĝana SSR uzis ruĝan flagon kun la flavaj cirilaj karakteroj ССРА ("SSRA").

En 1937, ora rikoltilo kaj martelo estis aldonitaj en la supra maldekstra angulo, kun malsupre la latinaj karakteroj AXSSR kaj poste en tria versio de la flago en la 1940-aj jaroj la latinaj karakteroj estis anstataŭitaj de cirilaj karakteroj (AзССР) .

La lasta versio de la flago estis adoptita de la Azerbajĝana SSR la 7-an de oktobro 1952. Ĝi estis la flago de Sovetunio, do ruĝa flago kun la rikoltilo kaj martelo kaj la ruĝa stelo, kun horizontala blua grupo en la malsupra kvarono.

Kategorio:Naciaj simboloj de Azerbajĝano
Azerbajĝana Soveta Socialisma Respubliko
Flago de Belorusa Soveta Socialisma Respubliko

eta|300px|Flago de Belorusa Soveta Socialisma Respubliko
La **flago de Belorusa Soveta Socialisma Respubliko** estis adoptita la 25-an de decembro 1951. Antaŭ tio, la flago estis ruĝa kun la cirilaj karakteroj БССР (BSSR) en oro en la pint-forlasita angulo, ĉirkaŭita per orolimo. Inter 1937 kaj la adopto de ĉi-supra flago en la 1940-aj jaroj, la flago estis la sama, sed kun ora rikoltilo kaj martelo super la cirilaj karakteroj kaj neniu limo. Inter 1919 kaj 1937, la flago estis ruĝa, kun la cirilaj karakteroj ССРБ ( SSRB) en la pinta maldekstra angulo. Frue en 1919, ruĝa flago estis uzita. La fina BSSR-flago estis uzita ĝis la kolapso de Sovetunio en 1991. Flago bazita sur tiu dizajno estas uzata kiel la nuna nacia flago de Belorusio.

File:Flag of the Lithuanian-Byelorussian SSR.svg|1919
File:Flag of the Byelorussian SSR (1919).svg|1919 - 1937
File:Flag of the Byelorussian SSR (1937).svg|1937 - 1940-aj
File:Flag of the Byelorussian SSR (1940).svg|1940-aj - 1951

Kategorio:Naciaj simboloj de Belorusio
Belorusio
1594 Danjon

'*1594 *Danjon''''' aŭ estas malgranda, meze hela asteroido de la ĉefa asteroida zono.

## Malkovro 
Ĝi estis malkovrita la  de la franca astronomo Louis Boyer elde la observatorio de Alĝero.

## Nomo 
Ĝia nomo honoras la francan astronomon André Danjon.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Louis Boyer
Kategorio:Astronomiaj objektoj malkovritaj en 1949
Flago de Estona Soveta Socialisma Respubliko

eta|250px|Flago de Estona Soveta Socialisma Respubliko flago (1953–1990)
eta|250px|Flago de Estona Soveta Socialisma Respubliko flago (1940–1953)
La lasta **flago de Estona Soveta Socialisma Respubliko** estis adoptita la 6-an de februaro 1953. Ĝi similas al aliaj flagoj de sovetaj respublikoj laŭ komunaj bazoj sed ĝi estas distingebla pro la marondoj simbolo de Baltio.

La flago estas prezentita kiel rektangula ruĝa flago kun marbluaj akvokoloraj ondoj kun blanka bordo ĉe la fundo, iomete apartigita de la rando (kiu reprezentas la Baltan Maron), kun la rikoltilo kaj martelo, kaj la orrandan stelon ĉe la supro de la kantono. La ondaro konsistas el sespintaj ondstrioj kiuj estas blanke kaj blue interŝanĝiĝitaj kun blua striego ĉe la fundo

Antaŭ tio, la flago estis ruĝa kun ora rikoltilo kaj martelo en la pinta angulo. Super la rikoltilo kaj martelo estis la oraj latinaj karakteroj ENSV ( Eesti Nõukogude Sotsialistlik Vabariik).

## Vidu ankaŭ 
* Flago de Sovetunio
* Flago de Estonio

Kategorio:Naciaj simboloj de Estonio
Estonio
Flago de Kartvela Soveta Socialisma Respubliko

[eta|300px|Flago de [Kartvela SSR]]
La **flago de la Kartvela Soveta Socialisma Respubliko** estis adoptita la 11-an de aprilo 1951. Antaŭ tio, la flago estis ruĝa kun la kartvelaj karakteroj სსსრ (SSSR) en oro en la pinta angulo.

Ĝi konsistis el ruĝa flago, kun la simbolo de la rikoltilo kaj martelo kaj ruĝa stelo en la supra kantono kaj ĉe la supro strio helblua.

En la dekreto de la Prezidantaro de la Supera Soveto de la Kartvela SSR la nova flago estis adoptita kun la sekva priskribo:

"La nacia flago de la Kartvela Soveta Socialisma Respubliko estas prezentita kiel rektangula ruĝa flago kun blua horizontala strio proksime de la supra rando de la flago, kun blua sunfiguro situanta en la supra kvadranto plej proksime al la flagstango. Ene de la blua suno tie estis ruĝa rikoltilo, martelo kaj stelo". Tiu ĉi flago estis adoptita en 1951 kaj estis valida ĝis la sendependiĝo de la lando en aprilo 1991.

Ĝi estas la ununura flago de la sovetiaj respublikoj, en kiu la rikoltilo kaj martelo ne estas ore kolorita.

Inter 1937 kaj la adopto de ĉi-supra flago en la 1940-aj jaroj, la flago estis ruĝa, kun la kartvelaj karakteroj საქართველოს სსრ (Sakartvelos SSR) en oro en la pinta angulo.

Inter 1922 kaj 1937, la flago estis ruĝa, kun la cirilaj karakteroj ССРГ (SSRG) samangule.

Kategorio:Naciaj simboloj de Kartvelio
Kartvelio
Santa Rita do Sapucaí

**Santa Rita do Sapucaí** (prononco: *santahita dosapukaii*) estas urbo kaj municipo en la subŝtato Minas-Ĝerajso de Brazilo. Ĝi situas en la sudorienta regiono de Brazilo, en la mezoregiono *Sul e Sudoeste de Minas* kaj estas la centra loko de la mikroregiono *Santa Rita do Sapucaí*. Laŭ la stato de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km². La teritorio havas komunan limon kun .

300ra|eta|maldekstra|Antikva Ferstaciodomo

## Referencoj 
## Vidu ankaŭ 
* Municipoj de Minas-Ĝerajso

## Eksteraj ligiloj 
*  ()

Kategorio:Municipoj de Minas-Ĝerajso
Estelado

eta|240px|Blua estelado
eta|240px|Ruĝa estelado

La **estelado** (aŭ **stela flago**) estas neoficiala flago ĝenerale uzata de la partianoj de la sendependeco de Katalunio aŭ, pli vaste, de la Katalunaj Landoj. Ĝia origino datiĝas de la komenco de la 20a jarcento (1908). Ĝi naskiĝis el la fandado de la kvar tradiciaj strioj de la Reĝa Blazono de Aragono kun la triangulo kun stelo de la tipo de la flago de Kubo. Ĝia kreinto estis Vicenç Albert Ballester, aktivulo de *Unió Catalanista* (Katalunisma Unuiĝo) kaj de aliaj movadoj kaj iniciatoj por la sendependiĝo de Katalunio. Li prenis ĉi tiun modelon pro tio, ke Kubo nelonge antaŭe sendependiĝis de Hispanio, kaj ĝi estis sekve referenco. Ballester loĝis en Kubo, kaj li admiris ĝian lukton kontraŭ la Hispana Imperio.

Aperis diversaj variantoj surbaze de la origina formo, kiuj tial ricevas ankaŭ la nomon **blua estelado** (aŭ **blustela flago**). Tiuj variantoj kutime indikas specifan politikan inklinon. La plej disvastiĝinta estas la t.n. **ruĝa (aŭ flava) estelado**, kreita en 1968 en Nord-Katalunio. En ĝi la stelo estas ruĝa, ĉar la flago estis uzata en la komenco de marksisto-leninistoj, sed nuntempe ĝi estas pli vaste uzata de la maldekstraj sendependistoj.

Kategorio:Naciaj flagoj
Kategorio:Katalunaj Landoj
Kategorio:Simboloj de Katalunio
Kategorio:Historio de Katalunio
Kategorio:Kataluna movado pri sendependeco
Flago de Karelo-finna Soveta Socialisma Respubliko

La **flago de la Karelo-finna Soveta Socialisma Respubliko** estis adoptita en 1953.

eta|300px
Ĝi konsistis el ruĝa flago, kun la simbolo de la rikoltilo kaj martelo kaj ruĝa stelo en la supra kantono kaj malsupre de du strioj, blua sur verda.

Antaŭ tio, la flago estis ruĝa kun ora rikoltilo kaj martelo en la pintangulo, kaj la latinaj karakteroj Karjalais-Suomalainen SNT (Karjalais-Suomalainen Sosialistinen Neuvostotasavalta) kun (Карело-Финская Советская Социалистическая Республика) sub ili en ora koloro.

Propono de 1947 sur la sama dizajno kiel la flago adoptiĝis en 1953 krom kun la mallongigoj K.- s . S.N.T. kaj К.-Ф.С.С.Р. en oro sub la martelo kaj rikoltilo. La propono ankaŭ havis vicon de nigraj stiligitaj arboj sur la blua linio kiu igis ĝin elstari inter SSR-flagoj.

Karelio
Kategorio:Historio de Karelio
Flago de Kirgiza Soveta Socialisma Respubliko

eta|300px|Flago de Kirgiza SSR
Tiu flago estis adoptita fare de la Kirgiza SSR la 22-an de decembro 1952.

La flago aperas kiel rektangula ruĝa flago kun du marbluaj strioj, apartigitaj per maldika blanka strio (kiuj reprezentas Panslavismon), kun la oraj martelo kaj rikoltilo, kaj la stelo kun oritaj randoj supre de kantono.

Antaŭ tio, la flago estis ruĝa kun oraj cirilaj karakteroj en la pintangulo, КЫРГЫЗ ССР (Kirgiz SSR) kaj КИРГИЗСКАЯ ССР (Kirgizskaja SSR).

Kategorio:Naciaj simboloj de Kirgizio
Kirgizio
Flago de Kazaĥa Soveta Socialisma Respubliko

[eta|300px|Flago de la [Kazaĥa SSR]]
eta|300px|1937-1940
eta|300px|1940-1953
Tiu **flago estis adoptita fare de la Kazaĥa Soveta Socialisma Respubliko** la 24-an de januaro 1953.

La flago prezentita kiel rektangula ruĝa flago kun helblua strio (kiu reprezentas la etnan unuecon de la respubliko), kiu etendiĝas laŭ la fundo iomete for de la rando, kun la orita martelo kaj rikoltilo, kaj la orumita stelo ĉe la supro de la kantono.

Antaŭ tio, la flago estis ruĝa kun la ora rikoltilo kaj martelo en la pintangulo, kun la cirilaj karakteroj Казак ССР (Kazak SSR) kaj Казахская ССР (Kazaĥskaja SSR) en oro dekstren de la rikoltilo kaj martelo.

Inter 1937 kaj la adopto de ĉi-supra flago en la 1940-aj jaroj, la flago estis ruĝa kun ora rikoltilo kaj martelo en la pintangulo, kun la latinaj karakteroj QAXAQ SSR kaj la cirilaj karakteroj КАЗАХСКАЯ ССР (KAZAĤSKAJA SSR) en sub la rikoltilo kaj martelo.

Kategorio:Naciaj simboloj de Kazaĥio
Kazaĥio
Flago de Latva Soveta Socialisma Respubliko

[eta|200px|Flago de Latva SSR en [1940]]
[eta|200px|Flago de [Latva Soveta Socialisma Respubliko]]
La **flago de Latva SSR** estis adoptita la 17-an de januaro, 1953.

Antaŭ tio, de la 25-a de aŭgusto 1940, la flago estis ruĝa kun la ora rikoltilo kaj martelo en la pintangulo, kun la latinaj karakteroj LPSR (Latvijas Padomju Sociālistiskā Republika) super ili. La flago estis oficiale anstataŭita en 1990, kiam la nacia flago de Latvio estis reenkondukita, kaj ĝia uzo ĉe publikaj okazaĵoj nun estas malpermesita.

La flago estas prezentita kiel rektangula ruĝa flago kun marblua ondeta akvo kun blanka bordo ĉe la fundo (kiu reprezentas la Riveron Daugava), kun la oraj martelo kaj rikoltilo, kaj la orranĝa stelo ĉe la supro de la kantono.

Kategorio:Naciaj simboloj de Latvio
Latvio
Gagauzio

**Gagauzio** (; ; , ), formale konata kiel Aŭtonoma Teritoria Unuiĝo de Gagauzio, estas aŭtonoma regiono de Moldavio. Ĝia nomo venas de la vorto "Gagauz", kiu deriviĝas de la nomo Gok-oguz uzita por priskribi posteulojn de la tjurka tribo oghuz. Krime-tataroj kaj ujguroj, el kiu gok signifas "ĉielon" aŭ "lazuran", tiel ke Gok-oguz laŭlitere signifis "lazuran oghuz".

La gagauzoj descendas de la turkaj selĝukoj kiuj loĝis en Dobruĝo, kune kun la peĉenegoj, oghuzoj kaj kipĉakoj kiuj sekvis la anatolian selĝukan sultanon *Kajkaŭzo la 2-a*. Pli specife, unu klano de oghuzaj tjurkoj migris al Balkano dum la inter-tribaj konfliktoj kun aliaj tjurkoj. Granda grupo de la gagaŭzoj poste forlasis Bulgarion kaj ekloĝis en suda Besarabio, kun grupo de etnaj bulgaroj.

La aŭtonomio de Gagauzio estas garantiita de la moldava konstitucio kaj reguligita ekde 1994. Se Moldavio decidus kuniĝi kun Rumanio, Gagauzio havus la rajton de mem-determinado. La Asembleo de la Gagauzia Popolo havas mandaton por leĝdona povo ene de sia propra jurisdikcio. Tio inkludas leĝojn en eduko, kulturo, loka evoluo, buĝetaj kaj impostaj temoj, sociala sekureco, kaj aferoj pri teritoria administracio. La Asembleo de gagauzoj ankaŭ havas du specialajn povojn: ĝi povas partopreni la formuliĝon de la interna kaj ekstera politiko de Moldavio; kaj, centra regularo devus influi la jurisdikcion de la Gagauza Unuiĝo.

## Vidu ankaŭ 
* Administraj unuoj de Moldavio
* Komrata universitato


Kategorio:Moldavio
Kategorio:Administraj unuoj fonditaj en 1994
Kategorio:Aŭtonomaj regionoj
Flago de Rusia Soveta Federacia Socialisma Respubliko

eta|dekstra|250ra|Flago de Rusa SFSR (1991)
eta|dekstra|250ra|Flago 1954–1991
eta|dekstra|250ra|Flago de 1937–1954
eta|dekstra|250ra| (1920–1937)
eta|dekstra|250ra| (1918–1937)
eta|dekstra|250ra|Unua flago de Rusa SFSR en 1918
[eta|dekstra|250ra|*[De jure* flago de Rusio (1917–1918). Ne uzata de bolŝevikoj, reprezentis la malnovan provizoran reĝimon en Rusio]]

En lasta sovetia epoko (antaŭ 1991) la** flago de la Rusia SFSR** estis adoptita en 1954. La konstitucio kondiĉis:

:La ŝtatflago de la Rusia Soveta Federacia Socialisma Respubliko prezentis ĝin kiel rektangulan ruĝan flagon kun vertikala helblua strio ĉe la flanko de la flagmasto (kiu reprezentas la rusajn ĉielojn, same kiel ĝiajn marojn kaj riverojn) etendanta la tutan larĝon kiu konsistigas unu okonan longon el la flago.
Inter 1937 kaj la adopto de la flago, ĝi estis ruĝa kun la oraj cirilaj karakteroj РСФСР (RSFSR) en la pintangulo, en la stilo de tradicia *viaz* de ornama cirila kaligrafio.

Kategorio:Naciaj simboloj de Rusio
Rusio
Flago de Transkaŭkaza Federacia Soveta Socialisma Respubliko

eta|288ra|
La **flago de la Transkaŭkaza Federacia Soveta Socialisma Respubliko** estis adoptita en la 1930-aj jaroj. Antaŭ tio, la flago estis ruĝa kun la cirilaj karakteroj en orkoloro. Ĝi konsistis el ruĝa flago kun granda stelo kun oraj bordoj kaj ene la rikoltilo kaj martelo ĉirkaŭ ĝia duono la dirilaj literoj. Ĝi ĉesis funkcii en 1936 kiam la federacia respubliko malaperis por krei tri respublikojn: Armena SSR, Azerbajĝana SSR kaj Kartvela SSR.

Transkaŭkaza
Kategorio:Naciaj simboloj de Armenio
Kategorio:Naciaj simboloj de Azerbajĝano
Kategorio:Naciaj simboloj de Kartvelio